|  |  |  |
| --- | --- | --- |
|  |  | UE |
| GUVERNUL REPUBLICII MOLDOVA  H O T Ă R Î R E nr.\_\_\_\_\_\_\_  **din** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Chișinău** | | |
|  | | |
|  | | |

**pentru aprobarea Regulamentului privind controlul emisiilor de compuși organici volatili (COV) cauzate de utilizarea de solvenți organici în anumite vopsele, lacuri și în produsele de refinisare a autovehiculelor**

Guvernul HOTĂRĂȘTE:

Prezenta hotărîre transpune Directiva 2004/42 a Parlamentului European și a Consiliului din 21 aprilie 2004 privind limitarea emisiilor de compuși organici volatili cauzate de utilizarea de solvenți organici în anumite vopsele și lacuri și în produsele de refinisare a vehiculelor și de modificare a Directivei 1999/13/CE (Jurnalul Oficial al Comunităţilor Europene L 143/87 din 30 aprilie 2004) așa cum a fost modificată ultima oară prin Regulamentul (UE) nr. 1137/2008 al Parlamentului European și al Consiliului din 22 octombrie 2008, Directiva (UE) 2008/112 al Parlamentului European și al Consiliului din 16 decembrie 2008, Regulamentul (UE) 2019/1020 al Parlamentului European și al Consiliului din 20 iunie 2019, Directiva (UE) 2010/79 a Comisiei din 19 noiembrie 2019.

1. Se aprobă Regulamentul privind controlul emisiilor de compuși organici volatili (COV) cauzate de utilizarea de solvenți organici în anumite vopsele, lacuri și în produsele de refinisare a autovehiculelor (se anexează).
2. Monitorizarea executării prezentei hotărîri se pune în sarcina Ministerului Agriculturii, Dezvoltării Regionale și Mediului.
3. Controlul implementării prevederilor prezentei hotărîri se pune în sarcina Inspectoratului pentru Protecția Mediului.
4. Prezenta hotărîre intră în vigoare la expirarea a 12 luni de la data publicării în Monitorul Oficial al Republicii Moldova.

**Prim-ministru Ion CHICU**

Contrasemnează:

Ministrul agriculturii, dezvoltării regionale

şi mediului Ion PERJU

Aprobat

prin Hotărîrea Guvernului

nr.\_\_\_\_\_ din \_\_\_\_\_\_\_\_\_\_

# REGULAMENTUL

**privind controlul emisiilor de compuși organici volatili (COV) cauzate de utilizarea de solvenți organici în anumite vopsele, lacuri și produse de refinisare a autovehiculelor**

# I. DISPOZIŢII GENERALE

1. Regulamentul privind controlul emisiilor de compuși organici volatili (COV) cauzate de utilizarea de solvenți organici în anumite vopsele, lacuri și în produsele de refinisare a autovehiculelor (în continuare − Regulament) are ca obiectiv limitarea conținutului total de compuși organici volatili în anumite vopsele, lacuri şi produse de refinisare a autovehiculelor în vederea prevenirii sau reducerii poluării aerului produse prin contribuţia COV la formarea ozonului troposferic.
2. Prezentul Regulament armonizează specificațiile tehnice pentru anumite vopsele, lacuri şi produse de refinisare a autovehiculelor, pentru a realiza obiectivul prevăzut la pct. 1.
3. Prevederile prezentului Regulament se aplică produselor stabilite în Anexa nr. 1, destinate pentru introducerea pe piață în stare de produs finit.
4. În sensul prezentului Regulament, se definesc următoarele noţiuni:

*acoperitor -* orice amestec, inclusiv toți solvenții organici și amestecurile care conțin solvenți organici necesari pentru o aplicare corespunzătoare a acestuia, utilizat pentru a obține o peliculă cu efect decorativ, protector sau alt efect funcțional pe o suprafață;

# *acoperitori pe bază de apă (MA) -* acoperitorii a căror vîscozitate se ajustează

# cu ajutorul apei;

# *acoperitori pe bază de solvent (MS) -* acoperitorii a căror vîscozitate se ajustează cu ajutorul solvenților organici;

# *compus organic* - orice compus care conține cel puțin elementul carbon și unul sau mai multe dintre elementele următoare: hidrogen, oxigen, sulf, fosfor, siliciu, azot sau un halogen, cu excepția oxizilor de carbon și a carbonaților și bicarbonaților anorganici;

# *conținut de COV* – reprezintă masa de compuși organici volatili, exprimată în g/l, în formularea produsului gata de utilizare. Masa compușilor organici volatili dintr-un anumit produs care reacționează chimic în timpul uscării, pentru a face parte din stratul acoperitor, nu sunt incluși în conținutul de COV;

# *peliculă -* înseamnă un strat continuu obținut în urma aplicării unuia sau a mai multor straturi pe un suport;

# *amestec-* un amestec sau o soluție după cum este stabilit în art. 4 din Legea nr. 277/2018 privind substanțele chimice*;*

# *solvent organic -* orice COV utilizat separat sau în combinație cu alți agenți, pentru a dizolva sau dilua materii prime, produse sau deșeuri, sau utilizat ca agent de curățare pentru a dizolva impurități, sau ca mediu de dispersie, ca regulator de vîscozitate, regulator de tensiune superficială, plastifiant sau conservant.

# II. CERINȚE PRIVIND CONȚINUTUL DE COMPUȘI ORGANICI VOLATILI ÎN VOPSELE, LACURI ȘI ÎN PRODUSE DE REFINISARE A AUTOVEHICULELOR

1. Se admite introducerea pe piaţă a lacurilor, vopselelor și produselor de refinisare a autovehiculelor prevăzute în Anexa nr. 1, numai dacă acestea respectă valorile limită maxime pentru conţinutul de compuși organici volatili, stabilite în Anexa nr. 2, precum şi prevederile cap. III.
2. Determinarea conformității conținutului de compuși organici volatili din produsele prevăzute la Anexa nr. 1 cu valorile limită maxime stabilite în Anexa nr. 2 se efectuează prin metodele analitice prevăzute în Anexa nr. 3.
3. Pentru lacuri, vopsele și produse de refinisare a autovehiculelor prevăzute în Anexa nr. 1, la care trebuie adăugați solvenți sau alți compuși care conțin solvenți, astfel încît produsul să poată fi utilizat, valorile limită din Anexa nr. 2 se aplică conținutului de COV al produsului gata pentru utilizare.
4. În cazul produselor în stare gata pentru utilizare care intră sub incidenţa prezentului Regulament şi care respectă prevederile și cerințele acestuia, introducerea lor pe piață nu este interzisă, restricționată sau limitată.

# III. CERINȚE PRIVIND ETICHETAREA PRODUSELOR STABILITE ÎN ANEXA NR. 1

1. Vopselele, lacurile și produsele de refinisare a autovehiculelor stabilite în Anexa nr.1, la introducerea pe piață sunt însoțite de o etichetă, care indică:
2. subcategoria produsului și valorile limită relevante pentru COV în g/l, astfel cum sunt menționate în anexa II;
3. conținutul maxim de COV în g/l al produsului gata pentru utilizare;
4. datele de contact al producătorului sau furnizorului responsabil pentru introducerea pe piață a produselor stabilite în Anexa nr. 1.
5. Informațiile specificate la pct. 9 trebuie să fie vizibile, lizibile în mod clar și rezistente la ștergere.
6. La etapa de introducere pe piață a produselor, stabilite în Anexa nr. 1, informațiile specificate la pct. 9 trebuie să figureze pe etichetele aplicate pe ambalajul acestora, precum și pe documentele de însoțire.
7. Se interzice introducerea pe piață și comercializarea lacurilor, vopselelor și produselor de refinisare a autovehiculelor stabilite în Anexa nr. 1 în lipsa informațiilor specificate la pct. 9.
8. Comercializarea vopselelor, lacurilor și produselor de refinisare a autovehiculelor stabilite în Anexa nr.1 este interzisă în cazul în care specificațiile prevăzute în prezentul capitol nu figurează în limba de stat a Republicii Moldova. Această prevedere nu împiedică indicarea specificațiilor în mai multe limbi.

**IV. OBLIGAȚIUNILE SUBIECȚILOR CARE PLASEAZĂ PE PIAȚĂ PRODUSELE PREVĂZUTE ÎN ANEXA NR. 1**

1. Operatorii care plasează pe piață lacuri, vopsele și produse de refinisare a autovehiculelor stabilite în Anexa nr. 1 au următoarele obligațiuni:
2. să respecte valorile limită maxime de COV pentru vopsele, lacuri și produse de refinisare a autovehiculelor, fabricate sau importate, justificate prin buletine de analiză efectuate prin metode conform Anexei nr. 3 de către un laborator de încercări acreditat în condițiile Legii nr. 235/2011 privind activitățile de acreditare și de evaluare a conformității;
3. să dețină dosarul produsului care va conține următoarea informație:

a) metoda de fabricare;

b) ingredientele care fac parte din compoziția produsului;

c) cantitatea de produs plasată pe piață;

1. să dețină documentația de fabricație a produsului și documente de execuție din care rezultă precizări referitoare la conținutul de COV dovedite prin buletine de analiză;
2. să prezinte, la solicitare Inspectoratului pentru Protecția Mediului, documentele referitoare la operațiunile de import și/sau listele de furnizori ale produsului plasat pe piață;
3. să asigure, la solicitarea Inspectoratului pentru Protecția Mediului, prezentarea produsului plasat pe piață pentru prelevarea probei şi controlul conținutului de COV;
4. în cazul înregistrării depăşirii valorilor limită maxime de COV, să întreprindă măsuri necesare pentru întreruperea activităţii de producție și/sau să retragă de pe piața produsele care nu respectă prevederile prezentului Regulament;
5. să respecte prevederile Legii nr. 277/2018 privind substanțele chimice și ale actelor normative aprobate în temeiul acesteia.

**V. EVIDENȚA ȘI CONTROLUL**

1. Inspectoratul pentru Protecția Mediului întocmește Lista operatorilor care plasează pe piață lacuri, vopsele și produse de refinisare a autovehiculelor stabilite în Anexa nr. 1. în vederea exercitării controlului privind implementare prezentului Regulament.
2. Inspectoratul pentru Protecția Mediului verifică, în cadrul controalelor planificate sau inopinate, respectarea prevederilor prezentului Regulament în baza Legilor nr. 131/2012 privind controlul de stat asupra activității de întreprinzător și al Legii nr. 277/2018 privind substanțele chimice.
3. Inspectoratul pentru Protecția Mediului conlucrează cu organele responsabile de controlul **în domeniul supravegherii pieţei privind produsele nealimentare şi conformitatea serviciilor** în vederea realizării controalelor comune.
4. Agenția Națională pentru Protecția Consumatorilor și Supravegherea Pieței, sesizează Inspectoratul pentru Protecția Mediului referitor la produsele specificate în prezentul Regulament, neconforme depistate în cadrul activităților de supraveghere a pieţei și/sau în urma controalelor privind corespunderea produselor şi/sau a serviciilor plasate pe piaţă.
5. Agenția Națională pentru Protecția Consumatorilor și Supravegherea Pieței informează publicul în legătură cu riscul prezentat de către produsul neconform plasat pe piață.

**VI. DISPOZIȚII FINALE ȘI TRANZITORII**

1. Nerespectarea prevederilor prezentului Regulament atrage răspundere conform Codului Contravențional al Republicii Moldova.

*Anexa nr. 1*

la Regulamentul privind controlul emisiilor de compuși organici volatili (COV) cauzate de solvenți organici în anumite vopsele, lacuri și produse de refinisare a autovehiculelor

Lista vopselelor, lacurilor şi produselor de refinisare a autovehiculelor

În sensul prezentului Regulament vopselele şi lacurile reprezintă acele produse, enumerate în subcategoriile de mai jos, cu excepția aerosolilor, care se aplică în straturi clădirilor, ornamentelor şi armaturilor acestora, precum şi structurilor asociate în scop decorativ, funcțional şi de protecție

1.1. Subcategorii:

a) *acoperitori pentru pereti interiori şi plafoane* - acoperitorii destinați aplicării pe pereții interiori şi pe plafoane cu un grad de luciu mai mic sau egal cu valoarea de 25 la 60°;

b) *acoperitori lucioși pentru pereți interiori şi plafoane*- acoperitori destinați aplicării pe pereții interiori şi plafoane cu un grad de luciu mai mare decît valoarea 25 la 60°;

c) *acoperitori pentru pereții exteriori din substrat mineral* - acoperitori destinați pentru aplicarea pe pereții exteriori de zidărie, cărămidă sau stuc;

d) *vopsele de interior/exterior pentru finisare și placare pe lemn, metal sau plastic*- acoperitorii destinați decorării și protecției în scopul producerii unei pelicule opace. Acești acoperitori sunt destinați substraturilor de metal, lemn sau plastic. Aceasta subcategorie include acoperitorii de bază şi intermediari;

e) *lacuri și impregnanți protectori și decorativi de finisare pentru interior/exterior*- acoperiri destinate decorării, care produc pelicule transparente şi semitransparente pentru decorarea şi protectia lemnului, metalului sau plasticului. Aceasta subcategorie include şi lacurile opace pentru lemn. Lacurile opace pentru lemn reprezintă acoperitori care produc pelicula opaca pentru decorarea şi protectia lemnului împotriva deteriorării sub acțiunea intemperiilor, așa cum este definită în standardul SM EN 927-1:2013, în cadrul categoriei semistabile;

f) *impregnanți protectori și decorativi care nu produc peliculă*- lacuri colorate care, în conformitate cu standardul SM EN 927-1:2013, au o grosime mai mica de 5 μm. Determinarea grosimii peliculei se realizează prin metoda de încercare prevăzută în standardul SM EN ISO 2808:2020.

g) *grunduri* - acoperitori cu proprietăţi de etanșare şi/sau proprietăţi de protecţie destinate pentru folosirea pe lemn, pereți sau plafoane;

h) *grunduri de impregnare* - acoperitori destinate pentru a stabiliza  particulele nelegate ale substratului sau pentru a conferi proprietăţi hidrofobe şi/sau pentru a proteja lemnul împotriva mucegaiurilor;

i) *acoperitori monocomponenți cu funcție specială* - acoperitori monocomponenți bazați pe produse peliculogene. Aceștia sunt destinați pentru aplicări care necesită un material monocomponent special, cum ar fi grundul și straturile finale de vopsea pentru materiale plastice, stratul de bază pentru substraturi feroase, stratul de bază pentru metale reactive cum sunt zincul și aluminiul, finisările anticorozive, acoperitori pentru pardoseli, inclusiv pentru pardoseli din lemn și ciment, acoperitori pentru graffiti, acoperitori de încetinire a flăcării și acoperitori utilizați în conformitate cu standardele de igienă pentru industria alimentară sau în serviciile de sănătate;

j) *acoperitori bicomponenți cu funcție specială* - acoperitori cu aceeași folosire ca şi acoperitorii monocomponenți cu funcție specială, dar cu un al doilea component (de exemplu, amine terțiare) adăugat înainte de aplicare;

k*) acoperitori multicolori* - acoperitori destinați pentru a da efect bicolor sau multicolor sau în doua tonuri, direct din prima aplicare;

l) *acoperitori cu efect decorativ* - acoperitori destinați să dea efecte estetice speciale asupra substraturilor special preparate, prevopsite sau straturilor de bază și tratate ulterior cu diverse instrumente în perioada de uscare.

2. În sensul prezentului Regulament, produsele de refinisare a suprafeţelor autovehiculelor reprezintă produsele enumerate în subcategoriile de mai jos, care se utilizează pentru acoperirea suprafeţelor autovehiculelor rutiere

Subcategorii:2.1.

a) *produse pentru pregătirea şi curătarea suprafeţelor* - produse destinate pentru îndepărtarea acoperitorilor vechi și a ruginei, prin mijloace mecanice sau chimice, sau pentru a pregăti suprafața pentru acoperitorii noi:

i) produsele pentru pregătire includ produsele de curățare a pistolului (un produs destinat pentru curățarea pistoalelor pentru pulverizat și a altor echipamente), decapanții pentru vopsele și degresanții (inclusiv antistaticele utilizate pentru masele plastice) și produsele de îndepărtare a siliconului;

ii) agenții de precurățare- produsele de curățare destinate pentru a înlătura contaminarea suprafeței în timpul pregătirii şi înainte de aplicarea materialelor de acoperire;

b) *chit/mastic* - compuși cu densitate mare destinați pentru acoperirea imperfecțiunilor adînci de pe suprafaţă, înainte de aplicarea grundului de suprafață;

c) *grund* - orice acoperitor care este destinat pentru a fi aplicat pe metal, pe finisările existente pentru a asigura protecţie împotriva coroziunii, înainte de aplicarea grundului de suprafaţă:

i) *grund de suprafață* - acoperitor destinat aplicării imediat înainte de aplicarea stratului de acoperire superior, pentru a conferi rezistență la coroziune, pentru a asigura aderența stratului de acoperire superior, precum ș i pentru a asigura o finisare uniformă a suprafeței, prin acoperirea imperfecțiunilor minore ale acesteia;

ii) *grund pentru metale de uz general* - acoperitorii destinați aplicării ca grunduri, cum ar fi promotorii de aderență, etanșanții, grundurile pentru suprafață, vopselele intermediare, grundurile pentru mase plastice, grundurile cu aplicare ud-pe-ud, grundurile care nu necesită șlefuire și grundurile pentru pulverizat;

iii) *grund reactiv cu acid fosforic* – acoperitori care conţin cel puţin 0,5% din greutate acid fosforic, destinate aplicării direct pe suprafaţa metalului pentru a-i conferi aderență şi rezistență la coroziune; acoperitori folosiți ca grunduri sudabile; și soluții mordante pentru suprafețe galvanizate și de zinc;

d) *strat de acoperire superior*/*email* - orice acoperitor pigmentat, destinat aplicării în unul sau mai multe straturi, pentru a asigura luciul și durabilitatea dorite. Acesta include toate produsele din gamă, cum ar fi straturile de bază și lacurile transparente:

i) *stratul de bază/emailuri de bază* - acoperitori pigmentați destinați să asigure culoare şi orice alt efect optic dorit, dar nu şi luciu sau rezistența suprafeței acoperite;

ii) *lac transparent* – un acoperitor transparent destinat să asigure luciu şi rezistența finală a suprafeței de acoperire;

e) *finisaje speciale* - acoperitori destinați aplicării ca straturi de acoperire/emailuri care conferă proprietăţi speciale, cum ar fi efecte metalice sau sidefate, într-un singur strat monostrat, acoperitori transparenți sau colorați de înaltă performanță (lac transparent rezistent la zgîriere pe bază de polimeri fluorurați), straturi/emailuri de bază reflectorizante, finisări texturate (de exemplu cu efect ,,lovitură de ciocan”) produse de acoperire antiderapante, acoperiri de etanșare sub caroserie, acoperiri rezistente la șocuri repetate, finisări interioare și aerosoli.

*Anexa nr. 2*

la Regulamentul privind controlul emisiilor de compuși organici volatili (COV) cauzate de solvenți organici în anumite vopsele, lacuri și produse de refinisare a autovehiculelor

**A.   VALORI LIMITĂ MAXIME PENTRU CONȚINUTUL DE COV PENTRU VOPSELE ȘI LACURI**

|  |  |  |  |
| --- | --- | --- | --- |
|  | **Subcategoria produsului** | **Tipul produsului** | **Valoarea limită maximă COV [g/l]**[**(1)**](https://eur-lex.europa.eu/legal-content/RO/TXT/HTML/?uri=CELEX:32004L0042&from=EN#ntr1-L_2004143RO.01009401-E0001) |
| a | Acoperitori pentru pereți interiori și plafoane (luciu ≤ 25 la 60°) | MA | 30 |
| MS | 30 |
| b | Acoperitori lucioși pentru pereți interiori și plafoane (luciu > 25 la 60°) | MA | 100 |
| MS | 100 |
| c | Acoperitori pentru pereți exteriori, din substrat mineral | MA | 40 |
| MS | 430 |
| d | Vopsele de interior/exterior pentru finisare și placare pe lemn sau metal | MA | 130 |
| MS | 300 |
| e | Lacuri și impregnanți protectori și decorativi de finisare pentru interior/exterior | MA | 130 |
| MS | 400 |
| f | Impregnanți protectori și decorativi care nu produc peliculă | MA | 130 |
| MS | 700 |
| g | Grunduri | MA | 30 |
| MS | 350 |
| h | Grunduri de impregnare | MA | 30 |
| MS | 750 |
| i | Acoperitori monocomponenți cu funcție specială | MA | 140 |
| MS | 500 |
| j | Acoperitori reactivi bicomponenți cu funcție specială, cu utilizare specifică finală (de exemplu, pentru pardoseli) | MA | 140 |
| MS | 500 |
| k | Acoperitori multicolori | MA | 100 |
| MS | 100 |
| l | Acoperitori cu efect decorativ | MA | 200 |
| MS | 200 |

**B.   VALORI LIMITĂ MAXIME PENTRU CONȚINUTUL DE COV PENTRU PRODUSELE DE REFINISARE A AUTOVEHICULELOR**

|  |  |  |  |
| --- | --- | --- | --- |
|  | **Subcategoria produsului** | **Acoperitori** | **Valoarea limită maximă COV g/l**[**(2)**](https://eur-lex.europa.eu/legal-content/RO/TXT/HTML/?uri=CELEX:32004L0042&from=EN#ntr2-L_2004143RO.01009401-E0002) |
| a | Pregătire și curățare | Produs pentru pregătire | 850 |
| Agent de precurățare | 200 |
| b | Chit | Toate tipurile | 250 |
| c | Grund | Grund de suprafață și grund pentru metale de uz general | 540 |
| Grund reactiv cu acid fosforic | 780 |
| d | Strat de acoperire superior | Toate tipurile | 420 |
| e | Finisări speciale | Toate tipurile | 840 |

[(1)](https://eur-lex.europa.eu/legal-content/RO/TXT/HTML/?uri=CELEX:32004L0042&from=EN#ntc1-L_2004143RO.01009401-E0001)  g/l produs gata pentru utilizare;

[(2)](https://eur-lex.europa.eu/legal-content/RO/TXT/HTML/?uri=CELEX:32004L0042&from=EN#ntc2-L_2004143RO.01009401-E0002)  g/l produs gata pentru utilizare. Cu excepția subcategoriei (a), este necesar să se scadă conținutul de apă al produsului gata pentru utilizare.

*Anexa nr. 3*

la Regulamentul privind controlul emisiilor de compuși organici volatili (COV) cauzate de solvenți organici în anumite vopsele, lacuri și produse de refinisare a autovehiculelor

**Metode analitice pentru determinarea conformităţii cu valorile-limită ale conţinutului de compuşi organici volatili (COV)**

* Metodă permisă pentru produse cu un conţinut de COV mai mic decât 15% din masă în absenţa diluanţilor reactivi:

|  |  |  |  |
| --- | --- | --- | --- |
| Parametrul | Unitatea de măsură | Test | |
| Metoda | Data publicării |
| Conţinutul de COV | g/l | SM EN ISO 11890-2 | 2016 |

* Metode permise pentru produse cu un conţinut de COV mai mare sau egal cu 15% din masă în absenţa diluanţilor reactivi:

|  |  |  |  |
| --- | --- | --- | --- |
| Parametrul | Unitatea de măsură | Test | |
| Metoda | Data publicării |
| Conţinutul de COV | g/l | SM EN ISO 11890-1 | 2013 |
| Conţinutul de COV | g/l | SM EN ISO 11890-2 | 2016 |

* Metodă permisă pentru produse care conţin COV în prezenţa unor diluanţi reactivi:

|  |  |  |  |
| --- | --- | --- | --- |
| Parametrul | Unitatea de măsură | Test | |
| Metoda | Data publicării |
| Conţinutul de COV | g/l | ASTMD 2369 | 2003 |